கேள்வி: சைவ நெறி இலக்கியங்கள் குறித்து விரிவாக சொல்லுங்கள்.
பதில்: சிவன் முழுமுதற் கடவுளாக வழிபடும் சைவ சமயம் பற்றிய இலக்கியங்கள் சைவ நெறி இலக்கியங்களாகும். இவை சைவ நெறிப் பற்றியும், சிவபெருமான் பற்றியும் புகழ்ந்து பாடவும், சைவ நெறியை பரப்பவும் இயற்றப்பட்டன. பொது ஊழி ஏழாம் நூற்றாண்டு முதல் 12-ஆம் நூற்றாண்டு வரையான காலங்களில் சிற்றிலக்கியம், பெருங்காப்பியம், சைவப் பனுவல்கள் என்று பல சைவ இலக்கியங்கள் இயற்றப்பட்டன. பொது ஊழி 650 காலப்பகுதி தொடங்கி, 550 ஆண்டு காலம் தமிழ்மொழியைச் சைவ சமயமே ஆட்சி செய்தது என முனைவர் இரா.செல்வகணபதி குறிப்பிடுகிறார்.http://www.nakkheeran.in/users/TamilClassicalConference.aspx?TCC=37 சைவம் வளர்த்த தமிழ் இலக்கியங்கள் ஔவையார், குமரகுருபரர், சிவப்பிரகாசர், உலகநாதர், நாயன்மார்கள், நால்வர் போன்றோர் சைவ சமயத்தின் பெரும் நூல்கள் இயற்றியவர்கள்.
கேள்வி: சைவ நெறி இலக்கியங்கள் - திருமுறை சார்ந்த நூல்கள் பற்றி விளக்கவும்.
பதில்: பல்லவர் காலத்திலும், அதன் பிறகும் இயற்றப்பட்ட சைவ இலக்கியங்களின் தொகுப்பினை பன்னிரு திருமுறைகள் என்கிறோம். இந்த திருமுறையை அடிப்படையாகக் கொண்டு இயற்றப்பட்ட இலக்கிய நூல்கள் திருமுறை சார்ந்த நூல்களாக அறியப்படுகின்றன. * சைவத் திருமுறைகள் * திருமுறைத் தொடர் * திருத்தொண்டர் புராண சாரம் * திருப்பதிக் கோவை * திருப்பதிகக் கோவை * திருமுறை கண்ட புராணம் * சேக்கிழார் புராணம் * திருத்தொண்டர் திருநாமக்கோவை